section_heading: Karijera i suđenje
paragraph_text: Prije ovog poznatog sudskog slučaja po kojem je postao poznat, Bosman je igrao za belgijski Standard de Liège Kad mu je istekao ugovor s RFC Liègeom, pokušao je prijeći u francuski klub Dunkerque 1990. godine, u dobi od 25 godina. Međutim, Liège je tražio odštetni iznos od približno 500 000 funti i inzistirao je da francuski klub plati u cijelosti unaprijed. Kad su odbili, Liège je odbio pristati na transfer i smanjio Bosmanovu plaću za 75% na 500 funti mjesečno. To je navelo Bosmana da pravno ospori sustav i iznese svoj slučaj na sud. Tužio je Liège, Belgijski nogometni savez i Uefu, tvrdeći da pravila koja je utvrdila UEFA, a koja su mu onemogućavala da napusti klub, iako mu je ugovor istekao, predstavljaju kršenje njegovih prava utvrđenih Rimskim ugovorom iz 1957. godine, koji dopustio slobodu kretanja unutar tadašnje Europske zajednice, a današnje Europske unije. Kao rezultat toga, njegov ga je klub suspendirao. Dok je suđenje trajalo, Bosman je kratko igrao u francuskim nižim ligama za drugoligaški klub Saint-Quentin i na otoku Réunion u Indijskom oceanu.